b'\n_START_ARTICLE_\nArtur Axmann\n_START_PARAGRAPH_\nArtur Axmann (18. veebruar 1913 Hagen \xe2\x80\x93 24. oktoober 1996 Berliin) oli saksa poliitik ja noorsoorganisatsioonide juht._NEWLINE_1928. aasta novembris astus Artur Axmann Hitlerjugendisse, varsti seej\xc3\xa4rel sai temast Berliini Weddingi linnaosa Hitlerjugendi allorganisatsiooni juht. Samuti oli ta kuni g\xc3\xbcmnaasiumi l\xc3\xb5petamiseni 1931. aastal Natsionaalsotsialistliku \xc3\x95pilasliidu aktiivne liige. Seej\xc3\xa4rel asus Axmann Berliini \xc3\x9clikoolis \xc3\xb5ppima majandus- ja riigiteadusi. Kuid oma ema t\xc3\xb6\xc3\xb6tuksj\xc3\xa4\xc3\xa4mise t\xc3\xb5ttu oli ta varsti sunnitud \xc3\xbclikooli\xc3\xb5pingud katkestama. 1931. aasta septembris astus ta Natsionaalsotsialistlikku Saksa T\xc3\xb6\xc3\xb6lisparteisse. 1932. aastal kutsuti ta Hitlerjugendi juhtkonda. 1934. aastal sai ta Hitlerjugendi Berliini piirkonnajuhiks._NEWLINE_1. mail 1940 sai ta riigi noorsoojuhi (Reichsjugendf\xc3\xbchrer) Baldur von Schirachi asetat\xc3\xa4itjaks ja 8. augustil 1940 riigi noorsoojuhiks._NEWLINE_1941. aastal astus Axmann vabatahtlikuna Wehrmachti. Ta sai Idarindel v\xc3\xb5ideldes haavata, kaotas parema k\xc3\xa4e. 1941. aasta oktoobris valiti ta Riigip\xc3\xa4eva liikmeks._NEWLINE_P\xc3\xa4rast Adolf Hitleri enestappu 30. aprillil 1945 p\xc3\xb5genes Axmann f\xc3\xbc\xc3\xbcreri punkrist. Tal \xc3\xb5nnestus Berliinist lahkuda. P\xc3\xa4rast Teise maailmas\xc3\xb5ja l\xc3\xb5ppu kuulutati Artur Axmann ametlikult surnuks. Ta varjas end Erich Siewerti nime all Mecklenburg-Vorpommernis. 1945. aasta detsembris v\xc3\xb5eti ta L\xc3\xbcbeckis vahi alla. 1946. aasta oktoobris lasti ta vangistusest vabaks, kuid 1947. aasta juulis vahistati uuesti. 1949. aasta mais m\xc3\xb5isteti ta kolmeks aastaks ja kolmeks kuuks vangi. 1958. aastal karistas Berliini kohus teda s\xc3\xb5jakuritegude eest 35 000 marga suuruse trahviga._NEWLINE_Seej\xc3\xa4rel tegutses Axmann ettev\xc3\xb5tjana, kuid ilma erilise eduta. 1995. aastal avaldas ta m\xc3\xa4lestusteraamatu "Das kann doch nicht das Ende sein" ("See ei saa ometi l\xc3\xb5pp olla").'